РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 24

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 24 ноември 2021 г.

Днес, 24 ноември 2021 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ - отсъства
БОЯН НОВАНСКИ	
От администрацията на Висшия съдебен съвет присъстват експертните сътрудници към комисията: Красимира Василева - началник отдел „ПОНД“ в дирекция  „Правна“ и Галина Хаджиева - старши експерт в отдел „САОД“ в дирекция „ИТСС“.
На заседанието присъстваха и следните членове на работната група по граждански, търговски и фирмени дела към КСКНСС - г-жа Мария Терзийска - заместник-председател на Окръжен съд – Варна, г-жа Десислава Манасиева-Жекова - заместник-председател на Районен съд – Варна, г-жа Радостина Данаилова - съдия в Софийски градски съд и г-н Станислав Георгиев - съдия в Апелативен съд – Пловдив, както и представителите на „Информационно обслужване“ АД - г-жа Николета Стоянова и г-н Николай Къчев.

Заседанието протече при следния дневен ред:

1. Предложение от г-жа Мария Терзийска и г-жа Десислава Жекова-членове на работната група за натовареност по граждански, търговски и фирмени дела към КСКНСС относно решаване на съществуващите проблеми по функционирането на модул „Натовареност“ в ЕИСС за граждански, търговски и фирмени дела.

По дневния ред: 

1. ОТНОСНО: Предложение от г-жа Мария Терзийска и г-жа Десислава Жекова-членове на работната група за натовареност по граждански, търговски и фирмени дела към КСКНСС относно решаване на съществуващите проблеми по функционирането на модул „Натовареност“ в ЕИСС за граждански, търговски и фирмени дела.

Членовете на комисията обсъдиха с поканените на заседанието членове на работната група по граждански, търговски и фирмени дела към КСКНСС и представителите на „Информационно обслужване“ АД направеното от г-жа Терзийска и г-жа Жекова предложение по отношение съществуващите проблеми по функционирането на модул „Натовареност“ в ЕИСС за граждански, търговски и фирмени дела, в резултат на което

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Приема предложението от г-жа Мария Терзийска и г-жа Десислава Жекова-членове на работната група по граждански, търговски и фирмени дела към КСКНСС относно извършване на промени по модула за натовареност с оглед автоматизиране на процеса при изчисляване на натовареността.
	
1.2. Приема да се изпрати предложеният вариант на мапинг-таблицата по приложения 3.3. и 3.4. по граждански, търговски и фирмени дела на „Информационно обслужване“ АД с нанесените в нея финализиращи резултати, като разработчика следва същите да ги имплементира в модула за натовареност в ЕИСС, като дава възможност на разработчика да извърши конкретни промени в мапин-таблицата съгласно предложението по т. 1.1.
 
1.3. С оглед по-добра оперативност, допълнената от „Информационно обслужване“ АД мапинг-таблица по приложения 3.3. и 3.4. за граждански, търговски и фирмени дела, да бъде изпратена на членовете на  работната група по граждански, търговски и фирмени дела към КСКНСС, за одобрение.

1.4. Приема да се обсъди с членовете на работната група по наказателни дела към КСКНСС предложението да не се извършва преизчисляване на процента от коефициента за тежест по делото, който е бил начислен преди отразяването на съответен коригиращ коефициент.

ПРЕДСЕДАТЕЛ НА
КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /	

ДАНИЕЛА МАРЧЕВА